‘PTTEP’เฮ!ผลิตก๊าซเพิ่มลงทุนLNG
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — PTTEP มีเฮ หลังโครงการพัฒนาไทยมาเลเซียเริ่มผลิตก๊าซแล้ว แถมแปลงออสเตรเลียสำรวจพบก๊าซ จ่อลงทุน LNG ต่อ 
นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม (PTTEP) หรือ ปตท.สผ. เปิดเผยว่า โครงการพื้นที่พัฒนาร่วมไทยมาเลเซียบี 17 ได้เริ่มการผลิตก๊าซจากแหล่งมูด้า และแหล่งเจงก้าแล้ว และเริ่มผลิตก๊าซได้ 135 ล้านลูกบาศก์ฟุตต่อวัน และมีการผลิตคอนเดนเสทที 4,900 บาร์เรลต่อวัน และจะเพิ่มการผลิตก๊าซเป็น 335 ล้านลูกบาศก์ฟุตต่อวัน ได้ภายในไตรมาส 4 ปี 2553 
สำหรับแหล่งดังกล่าวจะผลิตก๊าซธรรมชาติและน้ำมันดิบเพื่อรองรับความต้องการใช้พลังงานให้กับประเทศได้อีกอย่างน้อย 16 ปี
นอกจากนี้ บริษัท PTTEP Australasia ซึ่งเป็นผู้ดำเนินการและถือหุ้นทั้งหมดในแปลงสำรวจ AC/ P33 (แหล่ง Oliver) ได้สำรวจพบก๊าซธรรมชาติในหลุมสำรวจ Oliver2 เป็นการยืนยันศักยภาพของแหล่งก๊าซธรรมชาติที่ค้นพบ ซึ่งนำไปสู่การขยายการลงทุนต่อเนื่องในประเทศ ออสเตรเลีย รวมถึงการพัฒนาธุรกิจ Floating LNG (FLNG) ต่อไป